CELEX: C2005/182/27
Language: et
Date: 2005-07-23 00:00:00
Title: Euroopa Kohtu otsus (kolmas koda) 26. mai 2005. aasta kohtuasjas C-43/04 (Bundesfinanzhof'i eelotsusetaotlus): Finanzamt Arnsberg versus Stadt Sundern (Kuues käibemaksu direktiiv — Artikkel 25 — Ühine kindla maksumääraga skeem, mida kohaldatakse põllumajandustootjate suhtes — Kohaliku omavalitsuse metsandusettevõtte poolt jahipiirkonna kasutusõiguse lubade andmine — “Põllumajandusteenuse” mõiste)

23.7.2005   
            
            
               ET
            
            
               Euroopa Liidu Teataja
            
            
               C 182/14
            
         
      EUROOPA KOHTU OTSUS
   
   (kolmas koda)
   26. mai 2005. aasta
   kohtuasjas C-43/04 (Bundesfinanzhof'i eelotsusetaotlus): Finanzamt Arnsberg versus Stadt Sundern (1)
   
   (Kuues käibemaksu direktiiv - Artikkel 25 - Ühine kindla maksumääraga skeem, mida kohaldatakse põllumajandustootjate suhtes - Kohaliku omavalitsuse metsandusettevõtte poolt jahipiirkonna kasutusõiguse lubade andmine - “Põllumajandusteenuse” mõiste)
   (2005/C 182/27)
   Kohtumenetluse keel: saksa
   Kohtuasjas C-43/04, mille esemeks on Euroopa Kohtule EÜ artikli 234 alusel Bundesfinanzhof'i (Saksamaa) 27. novembri 2003. aasta otsusega esitatud eelotsusetaotlus, mis saabus Euroopa Kohtusse 4. veebruaril 2004, menetluses Finanzamt Arnsberg v. Stadt Sundern, tegi Euroopa Kohus (kolmas koda), koosseisus: koja esimees A. Rosas (ettekandja) ja kohtunikud A. Borg Barthet, A. La Pergola, J. Malenovský ja A. Ó Caoimh; kohtujurist P. Léger, kohtusekretär R. Grass, 26. mail 2005 otsuse, mille resolutiivosa on järgmine:
   
               1.
            
            
               Nõukogu 17. mai 1977. aasta kuuenda direktiivi nr 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artiklit 25 peab tõlgendama selliselt, et ühine kindla maksumääraga skeem põllumajandustootjatele kohaldub vaid põllumajandustoodete tarnimisele ja põllumajandusteenuste osutamisele sama artikli lõike 2 mõttes ning kindla maksumääraga põllumajandustootjate muudele tehingutele kohaldub nimetatud direktiivis sätestatud tavapärane maksuskeem.
            
         
               2.
            
            
               Direktiivi 77/388 artikli 25 lõike 2 viiendat taanet, koostoimes direktiivi B lisaga, peab tõlgendama selliselt, et kindla maksumääraga põllumajandustootja poolt jahipiirkonna kasutusõiguse lubade andmine ei ole käsitletav põllumajandusteenusena kuuenda direktiivi mõttes.
            
         
      (1)  ELT C 85, 3.4.2004.